<diacritize> Lai-se-ani-ani, ko ni saiya o lenu bi o ti se deedee ba mi ninu igbo yii nigba ti o de odo mi ni ijeta. Iru eni ti mo je ko le ye o bee ni o ko si le mo iru ipo ti mo wa laije pe mo ba so iwonyi fun o. Emi ti iwo n wo yii je apa kan eniyan ati apa kan iwin. Nitori ki ni nko? Nitori eniyan ni baba mi, ode ni oun si i se pelu, lakooko igba ti mo n soro re yii, ojo pe, sugbon baba mi lo gboju ju ninu gbogbo awon ode inu aye lakooko ti won bi mi. Iya mi ki i se eniyan rara, iwin ni. Sugbon iya mi lewa gidigidi. Gege bi asa pupo ninu awon arewa obinrin, iya mi je onigbeeraga, awon iwin pataki pataki ti won si n fe e nigba ti oun wa ni wundia ko ba ojurere re pade titi awon olola won-onni fi fi i sile ti ati ni oko di isoro fun un. Asehinwwa-asehinbo, baba mi ri i ninu igbo o si fe o, gege bi itan naa ti lo, baba mi ti gburoo ebora naa ri o si bere si wa a kiri. Ni aye igbaani awon obinrin gbo ju ti aye iwoyi lo, nitori won ki i fe okunrin nitori faari okunrin, won ki i fe e nitori ewa re nikan, sugbon won a maa fe e bi o ba je alagbara okunrin, bi o ba ni ife ijinle ti ko le sa, bi o ba si mo nnkan tito ni ati nnkan yiye ni yiye. Nitori bi eniyan ba mo nnkan tito ni tito ati nnkan yiye ni yiye a ko ni i ba oluwaare ni idi nnkan ti ko ye omo eniyan. Nitori naa lakooko yii, iya mi mu baba mi lo si inu okuta ni ile won won si dan an wo. Nibe baba mi ba kinniun ja o fi aake pa kinniun, baba mi ba ekun ja o fi kumo pa ekun, baba mi ba ojola ja o fi pasan pa ojola, ojo meje ni oun si gba ni aijeun. <yor>Láì-ṣe-àní-àní, kò ní ṣáìyà ọ lẹnu bí o ti ṣe déédéé bá mi nínú igbó yìí nígbà tí o dé ọdọ mi ní ìjẹta. Irú ẹni tí mo jẹ kò lè yé ọ bẹẹ ni ó kò sì lè mọ irú ipò tí mo wà láìjẹ pé mo bá sọ ìwọnyí fún ọ. Èmi tí ìwọ ń wó yìí jẹ apá kan ènìyàn àti apá kan iwin. Nítorí kí ni ńkọ? Nítorí ènìyàn ni bàbá mi, ọdẹ ni òun si í ṣe pẹlú, lákòókò igbà tí mo ń sọrọ rẹ yìí, ọjọ pẹ, ṣùgbọn bàbá mi ló gbójú jù nínú gbogbo àwọn ọdẹ inú ayé lákòókò tí wọn bí mi. Ìyá mi kì í ṣe ènìyàn rárá, iwin ni. Ṣùgbọn ìyá mi lẹwà gidigidi. Gẹgẹ bí àṣà púpọ nínú àwọn arẹwà obìnrin, ìyá mi jẹ onígbèéraga, àwọn iwin pàtàkì pàtàkì ti wọn sì ń fẹ ẹ nígbà tí òun wà ní wúndíá kò bá ojúrere rẹ pàdé títí àwọn ọlọlá wọn-ọnnì fi fi í sílẹ tí àti ní ọkọ di ìṣòro fún un. Àsẹhìnwwá-àsẹhinbọ, bàbá mi rí i nínú igbó ó sì fẹ ọ, gẹgẹ bí ìtàn náà ti lọ, bàbá mi ti gbúròó ẹbọra náà rí ó sì bẹrẹ sí wá a kiri. Ní ayé ìgbàànì àwọn obìnrin gbọ ju ti ayé ìwòyí lọ, nítorí wọn kì í fẹ ọkùnrin nítorí fáàrí ọkùnrin, wọn kì í fẹ ẹ nítorí ẹwà rẹ nìkan, ṣùgbọn wọn a máa fẹ ẹ bí ó bá jẹ alágbára ọkùnrin, bí ó bá ní ìfẹ ìjìnlẹ tí ko lè ṣá, bí ó bá sí mọ nǹkan títọ ní àti nǹkan yíyẹ ní yiyẹ. Nítorí bí ènìyàn bá mọ nǹkan títọ ní títọ àti nǹkan yíyẹ ní yíyẹ a kò ni í bá olúwaarẹ ní ìdí nǹkan tí kò yẹ ọmọ ènìyàn. Nítorí náà lákòókò yìí, ìyá mi mú bàbá mi lọ sí inú òkúta ní ilé wọn wọn sí dán an wò. Níbẹ bàbá mi bá kìnnìún jà ó fi àáké pa kìnnìún, bàbá mi bá ẹkùn jà ó fi kùmọ pa ẹkùn, bàbá mi bá òjòlá jà ó fi pàṣán pa òjòlá, ọjọ méje ni òun si gbà ní àìjẹun. 